JohanHeinsen/ENO huggingface dataset:
Berlingske Tidende, 1836-05-05
Paris, den 24de April. – "Moniteuren" indeholder følgende vigtige Artikkel, der stadfæster Fæstningen Silistrias Rømning og den østerrigske Armees Reduction: "Regjeringen har modtaget vigtige Efterretninger fra Constantinopel og Vien. Rusland har indvilliget i, at nedsætte den Sum, som Porten ifølge Fordraget til Adrianopel endnu skyldte det, omtrent en Fjerdedeel. Den saaledes reducerede Gield skal betales i tvende Terminer, og strax efter den første Udbetaling skal Fæstningen Silistria rømmes af de russiske Tropper, der ifølge Fordraget til Adrianopel turde blive der indtil Krigs-Skadesløsholdelsens aldeles Afbetaling. Man tvivler ikke om, at Porten ved denne Lettelse og ved de pecunaire Hjelpemidler, den har at raade over, meget snart vil være istand, til atter at komme i Besiddelse af Silistria. – Den østerrigske Regjering har udstedt den nødvendige Befaling til at reducere Armeen i en saadan Grad, at den kommer paa samme Fod som for Revolutionen, 1830. Det Corps mobile Tropper, der var oprettet til Besætningerne i Jtalien, skal fra 60,000 Mand reduceres til 20,000. Vi ønske os til Lykke med, for alle Fredens Venner at kunne bekjendtgjøre saa tilfredsstillende Efterretninger. J dette dobbelte Beviis paa det forsonlige Sindelag, hvoraf alle Magter nu ere besjælede, og hvilket man maa tilskrive saa heldige Resultater, vil man uden Tvivl ogsaa erkjende Frankerigs høje Jndflydelse, saavelsom den Tillid, dets Regjerings prøvede Viisdom har indgydt, alle Europas Cabinetter.
Berlingske Tidende, 1836-05-05
Skjøndt der bestandig er Tale om Cooperation i Spanien, veed man dog hidtil endnu ikke noget bestemt om sammes Omfang. Paa Børsen i Gaar paastod man, at 8000 Mand skulde afgaae til Fremmed Legionens Forstærkning, og desuden vilde man stille 1000 Heste med trende Batterier Artilleri. Skjøndt disse Angivelser skulle være øste af en god Kilde, ere de dog slet ikke tilforladelige. Nogle ville vide, at den russiske og den preussiske Gesandt havde sendt Courerer til deres respective Hoffer, for at indhente Jnstructioner over deres fremtidige Forhold, og for at spørge, hvorvidt de vare berettigede til at protestere mod en Cooperation, og om de i Tilfælde af en virkelig Jntervention skulde forlange deres Passe. Andre paastaae, at en høi Person, hvis Mening bestandig gav Udslaget, havde nylig yttret i Conseillet Følgende, med Hensyn til Jnterventionen: "Man gjør saa megen Larm af den engelsk. Jntervention og Understøttelse i Mandskab og Vaaben; men i Virkeligheden indskrænker samme sig dog til 1000 Soldater, hvilke man paa Lykke og Fromme fører frem og tilbage mellem Vilbao og San Sebastian, og til 1000 Flinter, der ere ligesaa ubrugelige som de, man solgte os i Aaret 1830. Den engelske Regjering er saa godt som slet ikke med i Spillet. Men saaledes vilde det ikke kunne gaae an hos os. Jntervenere vi, saa maa det strax skee med 60,000 Mand og med en lovlig Credit paa 200,000,000 Franker. Men troer De vel nu, mine Herrer, at Kamrene vilde vide noget af et Tillids-Votum for en saa krigerisk Politik, Vort Tidspunkt er et Fredens Tidspunkt. Lad os iagttage vore Naboer. Fyrst Talleyrand, hvis Utilbøielighed for enhversomhelst Jntervention er noksom bekjendt, befinder fuldkommen vel og havde i Forgaars Aftes en Audients hos Kongen.
Berlingske Tidende, 1836-05-05
Spanien. Gazette indeholder flere Jndberetninger fra den carlistiske Over-General til Don Carlos's KrigsMinister. Den sidste angaaer Lequeitio's Jndtagelse og lyder saaledes: "Excellence, Jeg beskjeftiger mig med at indsamle alle nødvendige Notitser, for at meddele de nøiere Omstændigheder over det glimrende Resultat, Kongens Vaaben atter have tilkæmpet sig; thi endnu kan jeg ikke, ej engang saa omtrent angive Mængden af de forefundne Gjenstande. Jeg melder kun i Dag Deres Excellence, at Artilleristerne og Sapeurerne, der befandt sig i Pladsen, have bedet mig om at optage dem i Hs. Majestæts Troppers Rækker, hvilket jeg har bevilliget dem. Garnisonen, 600 Mand stærk, er allerede afgaaet til Depotet i Lazcano. Vort Tab af Døde og Saarede overstiger ikke 50 Mand. Mængden af Levnetsmidler, Munition og Skyts er saa stor, at de, ringe vurderede, i det mindste ere to Millioner Realer værd. Havde vort Angreb ikke været saa voldsomt, vilde vi sandsynligviis være blevne nødte til at opgive Beleringen, eller i det ringeste vilde den endnu have varet meget længe. J Morgen eller Overmorgen vil jeg tilstille Deres Excellence alle nøiere Omstændigheder.
Berlingske Tidende, 1836-05-05
J Hovedqvarteret Lequeitio, den 13de April 1836. (Undertegnet) Grev Cassa Egnia.
Berlingske Tidende, 1836-05-05
Det Rygte er i Omløb, at Carlisterne have aabnet San Sebastians Belering og at de med en Mængde Skyts bombardere denne Stad. Ogsaa lod det til, at et almindeligt Angreb var besluttet paa den christinske Linie fra Valcarlos til Pamplona, Den 17de April stod Cordova med 18000 Mand ved Puente de la Reyna. Ved Onnate skal en heftig Fægtning have fundet Sted. Prætendentens Finants-Minister, Hr. Erro, er ikke, som man urigtigt har fortalt, blevet paagrebet tilligemed Biskoppen af Leon; den 14de April er han tvertimod gaaet over den spanske Grændse. Han skal have ført den største Deel af de Penge med sig, der som første Udtælling af det nye Laan fra Londen af tilsendes Prætendenten.
Berlingske Tidende, 1836-05-05
Nordamerika. J de forenede Stater har der i den senere Tid atter fundet flere Ulykkestilfælde Sted. J Mobile er Dampskibet Franklin, sprunget i Luften; 20 Personer omkom og Mange saaredes. Paa LexingtonOhio-Jernbanen væltede Dampvognen, den 16de Marts, med hele Vognrækken. Samtlige Passagerer bleve saarede og to døde paa Stedet.
Berlingske Tidende, 1836-05-05
Persien. Jfølge Breve fra Teheran (af Januar) synes Roligheden at være saavidt gjenoprettet i Persien, at Kongen troer, nu at kunne skride til Udførelsen af sin Yndlingsplan, nemlig Herats Underkastelse. Herat er en gammel persisk Provinds, men som i forrige Aarhundrede blev erobret af Afghanerne, og senere er forblevet i disses Hænder. Ved det afghaniske Dynasties Fald i Aaret 1819 flygtede en af Kabuls, Ex-Konger til Herat, og vedligeholdt sig i Besiddelsen af Staden og Provindsen. Han døde 1833, og hans Søn, Kamsan Schal, fulgte ham i Regjeringen som Konge af Herat. En Deel af Stammen Durani, til hvilken han selv hører, var fulgt med Familien til Herat, saa at han havde en lille Armee, med hvilken han bestandig tænkte at kunne gjenerobre Kabul. Men imidlertid udrustede Abbas Mirza, daværende Kronprinds af Persien, en Armee, med hvilken han undertvang de oprørske Høvdinge af Khorassan, og derpaa begyndte at beleire Herat. Denne Belering overlod han til sin Søn, Mohammed Mirza, den nuværende Konge, og vendte selv tilbage til Taurus, hvor han døde. Derved blev nu Mohammed tvunget til at opgive sit Feldttog, for at hævde sig Persiens Krone, og siden den Tid har han havt nok at bestille i sine egne Provindser. Men nu vil han benytte Foraaret til at sende en Hær til Herat, denne skal commanderes af hans Generalstabs-Chef, Sir Henry Bethune. J Chefens Fraværelse skal Oberst Pasmore forestaae hans Forretninger i Persien. Hvis Kongen var en Mand af stor Energi og militaire Talenter, saa kunde han rigtignok i Krigene med Herat, med Turkomanerne i Norden og Kurderne i Vesten, danne en Hær, der vilde være istand til at sikkre Persiens Uafhængighed og tillige at gjenvinde Kongerigets gamle Grændser; men under nuværende Omstændigheder ville disse Expeditioner ikke føre til nogen Organisation af Armeen, og ikke heller have andet til Følge, end en Udtømmelse af Landets faa Hjelpemidler og Regjeringens endnu større Svækkelse.
Berlingske Tidende, 1836-05-05
China. Det lader til, at Europæerne i Canton ikke tænke paa andet, end hvorledes de skulle finde en anden Vej til China. Reppe kommer een Expedition tilbage fra Chinas Kyst, førend de allerede sende en anden afsted, under alle optænkelige Paaskud, hvilke dog Chineserne hidtil bestandig have vidst at møde med det samme Svar. Americanerne i Canton sendte den 26de August et lille Skib, Huron, fra Canton til Nordkysten; de vilde see, om et Skib, der ikke gav sig af med Handel, blev tilstedet Adgang, og ladede det derfor ene og alene med chinesiske Bibler, Psalmer og Broschurer, der trykkes i Canton til Chinesernes Civilisering, og som Missionairen Medhurst skulde uddele langs med Kysten. Den 1ste November kom Skibet tilbage; det havde lagt bi i mange Havne og lidt efter lidt uddeelt 20,000 Bind, til de chinesiske Øvrigheders Forundring, der ikke begreb, hvad de rødhaarede Barbarer havde til Hensigt dermed. De bleve overalt modtagne med Høflighed, havde Underhandlinger med de chinesiske og tartariske Gouverneurer og Generaler, der altid tilbøde dem Levnetsmidler af Stats magazinerne og tildeels paanødte dem disse; men viste dem derhos tilbage til Canton. Ved Courerer fra alle Punkter af Kysten fik Hoffet i Piking tillige Underretning om Skibets Ankomst og dets mistænkelige Bevægelser, og gjennem Hong-Kjøbmændene fik Europæerne i Canton et Edict fra Peking, hvori det fore kastedes dem, at de, tvertimod Lovenes Bydende havde sendt et Skib til Kysten, og at de ved Bøgers Uddeeling søgte at vække anvittig Tvivl og Uorden blandt Folket, og at de ved Gjentagelsen af saadanne Forseelser vilde blive udelukkede fra Cantons Havn.
Berlingske Tidende, 1836-05-05
Edictet er iøvrigt nedskrevet i usædvanligt milde Udtryk, men blev af Kjøbmændene og Missionairerne i Canton modtaget med den sædvanlige Heftighed, og de tale og skrive kun om Krig og om MandschuDynastiets Forjagelse. – Den officielle Forbindelse mellem de chinesiske Øvrigheder og det engelske Consulat er endnu bestandig afbrudt, eller meget meer, dette sidste har aldrig været anerkjendt af Chineserne, der ikke ville tilstede nogen fremmed Magts Repræsentant, men kun en Befuldmægtiget fra den fremmede Handelstand Adgang til Canton.
Berlingske Tidende, 1836-05-05
Jndenlandske Efterretninger.
Berlingske Tidende, 1836-05-05
Kjøbenhavn, den 5te Maj. Hs. Majestæt Kongens Reiseroutei Juni Maaned 1836.
Berlingske Tidende, 1836-05-05
Søndagen den 5te Juni, om Morgenen, afreiser Hs. Majestæt Kongen fra Kjøbenhavn, over Roeskilde, Holbek til Callundborg, gaaer der ombord paa Dampskibet "Kiel og fortsætter Reisen til Aarhuus.
Berlingske Tidende, 1836-05-05
Hs. Majestæt forbliver i Aarhuus til Torsdagen den 16de Juni, om Morgenen, da der reises til Silkeborg-Gaard.
Berlingske Tidende, 1836-05-05
Fredagen den 17de Juni, om Morgenen, afreiser Hs. Majestæt fra Silkeborg over Rosenbro og Grønbeck til Randers.
Berlingske Tidende, 1836-05-05
Løverdagen den 18de Juni, om Morgenen, afreiser Hs. Majestæt fra Randers over Hobro til Aalborg.
Berlingske Tidende, 1836-05-05
Søndagen den 19de Juni, om Eftermiddagen, holder Hs. Majestæt Special-Revue over det tredie jydske Jnfanteri Regiment.
Berlingske Tidende, 1836-05-05
Mandagen d. 20de Juni, forbliver Kongen i Aalborg.
Berlingske Tidende, 1836-05-05
Tirsdagen den 21de Juni, om Morgenen, afreiser Hs. Majestæt fra Aalborg over Hobro og Randers til Aarhuus.
Berlingske Tidende, 1836-05-05
Onsdagen den 22de Juni, om Morgenen, afresser Hs. Majestæt fra Aarhuus til Horsens.
Berlingske Tidende, 1836-05-05
Torsdagen den 23de Juni, om Morgenen, afreiser Hs. Majestæt fra Horsens til Veile. Veile holder Hs. Majestæt Special-Revne over det fyenske Jnfanteri-Regiment, og strax om Eftermiddagen begiver Hs. Majestæt Sig ombord paa Dampskibet Kiel, og gaaer med dette Nord og Sielland igjennem Sundet til Kjøbenhavn, hvor Allerhøistsamme agter at indtresse Fredagen den 21de Juni.
Berlingske Tidende, 1836-05-05
Paa det Kongelige Nordiske Oldskrivt-Selskabs Møde den 30te April foreviste Oldsag-Committeen Prøver af de i Forbindelse med et mumleagtigt, qvindeligt Liig i en Mose ved Haraldskjær fundne Klædningstykker m.v., og meddeelte en Beskrivelse over disse Gjenstande, som den efter Sammenligning med andre Fund formeente at maatte henføre tilHedenoldens sidste Periode her i Norden. Dernæst foredrog Registrator Petersen, som først har gjort opmærksom paa, at det fundne Liig muligen kan være den norske Dronning Gunhild, denne Dronnings Levnetsløb og de flere i historiske Kildeskrivter opbevarede Efterretninger om hendes Dødsmaade.
Berlingske Tidende, 1836-05-05
Befordringer og Afgang. Under det Slesvig-Holsteen-Lauenborgske Cancelli. Den 19de April har Hs. Majestæt allernaadigst udnævnt Doctor i Philosophien Forchhammer til extraordinair Professor i Philologien ved Universitetet i Kiel.
Berlingske Tidende, 1836-05-05
Under samme Datum er allerhøiest tildeelt Candidaterne i Retsvidenskaben Johan Georg Carstens, Georg Christian Wilhelm Sarauw, August Thomsen, Lorents Petersen, Fredrik Ludvig Weinmann og Ove Becker Bestallinger som Underrets-Advocater for Hertugdommerne Slesvig og Holsteen.
Berlingske Tidende, 1836-05-05
Den 26de f. M. har Hs. Majestæt allernaadigst udnævnt den til Klosterpræst og Sognepræst ved Laurentii Kirke i Jtzehoe valgte hidtil værende Præst i Hohenaspe Johan Henrik Reinhold tillige til Kirke provst i Provstiet Münsterdorf.
Berlingske Tidende, 1836-05-05
Under Ordens-Capitulet: Det har behaget Hans Majestæt Kongen under 1ste Marts sidstl. allernaadigst at udnævne Cancellisten i Ordens-Capitulets Secretariat, Anton Ferdinand Smidt, i Forbindelse med hans Embede som Cancellist i General-Stabens Bureau, men imod at fratræde Cancellistposten i bemeldte Secretariat, til Revisor ved fornævnte Capituls Regnskabsvæsen. Ligeledes har Allerhøistsamme under 19de dennes allernaadigst udnævnt Cancellisten i General-Stabens Bureau, Christian Andreas Holmer, til tillige at være Cancellist i Ordens-Capitulets Secretariat.
Berlingske Tidende, 1836-05-05
Under Overhofmarschallatet. Den 19de April er anden Fuldmægtig ved Overhofmarschallatets Bureau, A. Christensen, allernaadigst udnævnt til Secretair.
Berlingske Tidende, 1836-05-05
Den 30te April er Slotsforvalter og Slotsgartner ved Charlottenlund, Baastrup, formedelst Alder og Svagelighed i Naade afskediget med Pension; og i hans Sted den adjungerende Slotsgartner, Frederik Olsen, allernaadigst udnævnt til Slotsforvalter og Slotsgartner ved Charlottenlund Slot og Have.
Berlingske Tidende, 1836-05-05
Kjøbenhavn, den 5te Maj. Af de med Dampskibet i Gaar Eftermiddags Kl. 6 ankomne Tidender meddele vi vore Læsere det deeltageligste Nye.
Berlingske Tidende, 1836-05-05
England. – Det brittiske Ministerium har lidt et Nederlag i Overhuset. Da nemlig Lord Melbourne i Mødet den 26de f. M. foreslog den irske Municipalitets-Reform Bills Henviisning til Committeen, fremsatte Lord Fiterald det Amendement, at Committeen skulde instrueres om at foreslaae Municipaliteternes aldeles Ophævelse i Jrland, et Amendement, der, som bekjendt, er faldet igjennem i Underhuset; men i Overhuset blev det paa denne Dag antaget med 203 Stemmer mod 119, efterat Lord Meelbourne, Lord-Cantsleren og Lord Holland forgjeves havde modsat sig samme. Samme, Aften blev i Underhuset en, allerede flere Gange tilbageviist Motion fra den Radicale, Hr. Rippon, forkastet med 180 Stemmer mod 52. Her vare Ministrene i Majoritet. – J Overhusets Møde den 28de f. M. indbragte Lord-Cantsleren trende Biller, angaaende en Reform af Cancelli-Retten.
Berlingske Tidende, 1836-05-05
- Den franske Regjering skal have Frankerig. sendt befaling til Krigshavnene, at alle udrustede Krigskibe skulle forsamle sig i Toulon. Ogsaa den Escadre, der under Admiral Mackaus Commando er stationeret ved Antillerne, er kaldt tilbage (da det indtraadte fredelige Forhold med Nordamerica ikke længer gjør dens Nærværelse der nødvendig), og ligeledes beordret til Toulon. Denne Efterretning bringer man i Forbindelse med et, den 25de f. M. holdt, Cabinets-Conseil, i hvilket det skal være besluttet, fra fransk Side af at anvende ved den spanske Sydkyst det samme Cooperations=System, som Englænderne haandhæve ved de nordlige Kyster. Navnlig skal man have besluttet, i hine Farvande bestandig at holde Vaaben og Munition i Beredskab for Christinerne. De Soldater, hvis Tjenestetid er udløbet, have faaet Tilladelse til at tage Tjeneste i Spanien ved den algierske Legion. Man har imidlertid ikke meddeelt dem noget nøjere om Betingelserne ved dette Engagement, men sagt dem, at hvis de agte at benytte dem af en saadan Tilladelse, kunne de blot henvende dem til deres respective Oberster.
Berlingske Tidende, 1836-05-05
De franske Prindsers forestaaende Reise til Tydskland giver Stof til mange Discussioner og Rygter. Der skal have været mange Forhandlinger om det Spørgsmaal, hvilke af det nye Hofs Notabiliteter, der kunne gjøre Fordring paa den Ære, at see deres Sønner optagne i Prindsernes Følge.
Berlingske Tidende, 1836-05-05
"Journal du Commerce forsikkrer, at Fyrst Talleyrand har raadet til, kun at optage saadanne unge Mænd i Reisefølget, hvis Fædre paa Kamppladsen have erhvervet deres høje sociale Stilling, for at ikke det nye Hofs øvrige Adel skal blive anflødelig for Berlins og Viens gamle Hoffer, Det samme Blad fortæller, at Fyrst Talleyrand, selv vil tjene de tvende Prindser til Veileder i Berlin, og Vien, og at han i dette Øjemeed vilde reise den 30te f. M. til Berlin, for der at modtage Prindserne. Som Adjutanter ledsage: Generalerne Marband- og Bandrand Hertugen af Orleans, og General Colbert Hertugen af Remours. – Nogle Journaler ville vide, at Kongen af Preussen har egenhændigt skrevet til Paris, og Keiseren af Østerrig, ladet Fyrst Metternich skrive, at Prindserne skulde være dem velkomne Gjæster.
Berlingske Tidende, 1836-05-05
Den 26de f. M. frikiendte Krigsretten syv Underofficerer af det 14de Regiment, der paa Grund af et foregivent Complot til Regjeringens Omstyrtning vare stillede for samme, for denne Anklage, men dømte dem derhos, for Deeltagelse i forbudte Foreninger, til Fængselstraf af respective to til tolv Maaneder, og hver især til 50 Frankers Bøde.
Berlingske Tidende, 1836-05-05
J Mødet den 25de f. M. tilendebragde Deputerede-Kamret, efter en meere stormende end ordentlig Discussion, det Afsnit af Told-Loven, der angaaer Steenkullene. Sneverhjertet Localitets-Aand spilte Hovedrollen ved denne Debatte. Regjeringens Forslag gik igjennem, saa at Jndførselstolden bliver forskjellig i de trende Zoner, i hvilke Landet til den Ende er deelt. Præsidenten anmeldte i Mødet den 28de et af Kamrets Medlemmers, Hr. FirminDidots Død, denne Mand havde erhvervet sig store Fortjenester af Bogtrykkerkunsten og desuden gjort sig bekjendt ved nogle lærde og dramatiske Arbeider. Tydskland. – Det i Gaar ankomne Nr. 120 af den prenssiske Stats-Tidende indeholder følgende under Berlin af 29de April: "Det philosophiske Facultet ved Universitetet Greifswald har tildeelt den berømte nordiske Alderdomsforske Finn Magnussen i Kjøbenhavn, Doctorværdigheden.
Berlingske Tidende, 1836-05-05
Det Kongelige Theater. J Aften opføres: Don Juan af Østerrig, Skuespil.
Berlingske Tidende, 1836-05-05
J Morgen Aften: Figaros Givtermaal, Syngestykke i fire Acter med Musik af Mozart. Forestillingen er forbi omtrent Kl. 9 1/2.
Berlingske Tidende, 1836-05-05
Reisende. Til Kjøbenhavn. Hidkomne den 3die Maj. Oberstlieutenant v. Blicher, Stud. pharm. Blicher fra Aarhuus; Capt. Knox fra Boston; Skrædermester Lunddahl, Snedkermester Ahlberg, Dyrlæge Petersen, Maler Holmquist, Handlende Briggs og Nathanson, alle fra Helsingøer; Skrædermester Cappel fra Stege; Provst Laurberg fra Kjøge; Handelsbetjentene Hafs og Weche fra Kallundborg; Apotheker Nielsen fra Kjøge Præst Sørensen fra Forslev, Forpagter Helmer og Forvalter, Friis fra Bondekup; Pottehandler Habenicht fra Kiel; Handelsfulmægtig Hansen fra Mariebo.
Berlingske Tidende, 1836-05-05
Den 4de Mai ankom med Dampskibet Frederik den Sjette: Legationssecretair v. Schleinitz, Grev v. Baudissin, Godseierne v. Ostanewsky og v. Skrizynski Kjøbmændene Trompp, Gra hau, Engelske, J. og C. Bomhoff. Jngerslev med Kone, Pope, Gaarder, Bisgaard, Cramer, Hoffken Strøm, Witherby, Dodd. Benecke med Kone, Glückstad, Withaus, Lillieberg, Borch og Guldberg, Jndisk Retslærd Stampen og Stud, theol. Jørgensen, alle fra Lübeck.
Berlingske Tidende, 1836-05-05
Det Kongelige Kjøbenhavnske Klasselotteries Jnspectorat, P. Friis. den 2den Mai 1838. Jnspecteur ved Klasselotteriet. Meteorologiske Jagttagelser. Kl. 12 Middag.
Berlingske Tidende, 1836-05-05
Vinden.
Berlingske Tidende, 1836-05-05
Barom. Therm. 28. O. 6, 10, 2 Varme. 24 April 28, O. 3. 10, o - Private Avertissementer.
Berlingske Tidende, 1836-05-05
Døde. At min elskede Kone, Johanne Cathrine födt Degen, ved Döden er bleven mig og 2de Börn berøvet, den 29de d. M., tilkjendegives herved sörgeligst fraværende Slægtninge og Venner. Slaglille Præstegaard, den 30te April 1836. Lindegaard.
Berlingske Tidende, 1836-05-05
Literaire Anmeldelser.
Berlingske Tidende, 1836-05-05
Fra Pressen er udkommet: Samling af danske Sange. Udgivet af Selskabet til Trykkefrihedens rette Brug. Samlet og ordnet af Henrik Hertz. Første Hefte, med 105 Rummere og Noder til 34 Melodier, paa 176 Sider, faaes heftet i Hovedstadens og Provindsernes Boglader for 32 Skilling. "J nærværende første Hefte" – hedder det i Forordet – indeholder første Afdeling endeel Sange af fædrelandsk Grundtone og mandig Characteer; anden Afdeling stildrer forskjellige Livstilstande og udtrykker en tilfreds eller i forstjellige Kaar hengiven Stemning; tredie Afdeling er Udtrykket for et af Kjærlighed grebet Gemyt, der udtaler sine Følelser. J andet Hefte vil første Afdeling komme til at indeholde Romancer, anden Afdeling nogle skjemtefulde Sange og tredie Afdeling Bordsange. Sang har til alle Tider været anseet foret virksomt Middel til at stemme Sindet, styrke, berolige og tilfredsstille det, eller skaffe uskyldigt Tidsfordriv.
Berlingske Tidende, 1836-05-05
Vi ønske, at disse Sange, enhver efter sit Jndhold, maa bidrage til at forskjønne Livets forskjellige Tilstande, stemme til at nyde de glade i fuldeste Udstrækning, og give Lindring under Byrden af de kummerfulde; at de maae forstærke Kjærligheden til Hjem og Arne, til Slægt, Venner og Elskede, og til Landets milde og retfærdige Hersker.
Berlingske Tidende, 1836-05-05
Enhver, der indtræder som Medlem i Selskabet, erholder tillige dette Skrift; og Den, der erlægger Contingent fra 1ste April 1835 (2 Rbd.), desuden Folkebladet fra samme Tid af, og de tidligere udgivne Strifter: Fortællinger af Hebel – Udvalgte Advents og Jule-Psalmer – Samling af fædrelandske Digte.
Berlingske Tidende, 1836-05-05
Ved Jndkjøb af noget af Selskabets Skrifter i større Partier (hvorom man behager at henvende sig til Selstabets Secretair, Casserer Diechman, Nytorv Nr. 3) gives et Tillæg af 5 Exemplarer paa 50.
Berlingske Tidende, 1836-05-05
Følgende Bøger, alle velconditionerede, ere til Salg hos Boghandler A. G. Salomon, Gammelstrand Nr. 12. Niebuhr. Reisebeschreibung nach Arabien, 2 Theile, 4to, m. v. Kupfern. 10 Rbthlr. Beschreibung von Arabien, 4to, m.v. Kupfern, La Lande, Astronomie, 3 Edit., 4to, 3 Vol., 10 Rbdlr. Oeuvres de Frederic 11 21 Vol., 3 Rbdlr. Belidor, Architecture hydraulique, 4 Vol. 4to, avl. sig. 4 Rbdlr. Woltman, Betrage zur hydraulischen Architecture, 4 Theile, m. v. Kups., 2 Rbthlr. Schrocks Verdenshistorie, 6 Dele, 2 Rbdlr. Hermstadts Archiv der Agriculturchenne for denkende Landwirthe, 7 Theile, 4 Rothlr. Kunst Bier zu brauen, 1 Rbthlr. Dau, Ueber die Toesmodre Seelands, 1 Rbthlr. Franz, Die zweckmassige Erzehung, Futterung und Behandlung der Hausthiere, 2 Theile, 1 Rbthlr. 4 Mk. Gerner og Collin, Om Korntørring, m. Kobb., 3 Mk. Drevsen, Nogle Erfaringer angaaende Vexeldriet, forenet med Brakfrugtavl og Sommerstaldfødring, m. K., 3 Mk. Landvæsens-Commissionens Forhandlinger, 2 Dele, 4to, 1 Rbd. 3 Mk. Vinstrup, Afbildninger af de bedste og nyeste AgerdyrkningsRedskaber med Beskrivelse, 8 Hefter, 4 Rbd. Looft, Fuldstændig Koge, Bage- og Sylte Bog, 4de Oplag. 1 Rbd. Perrault, Fee-Eventyr, 3 Mk. N. Scott, Leven Napoleons, 21 Bändchen, m. K. 3 Rbd.; Oeuvres de Crebillon le fils, 7 Vol., 3 Rbd.
Berlingske Tidende, 1836-05-05
Blandede Avertissementer. Jeg Undertegnede tager mig herved den Frihed at bekjendtgjøre, at jeg har etableret mig og anbefaler mig saavel med Haarklipning og Frisering som med moderne Haararbeider til muligst billige Priser; tillige modtages Ærbødigst alt Gammelt til Reparation. H. C. Schindler, Peruquemagermester og Friseur, Gothersgade Nr. 11, 1ste Sal.